Nafarroako Parlamentuko Mahaiak, 2018ko irailaren 17an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mónica Doménech Linde andreak aurkeztutako galdera, 2015etik 2018ra bitarteko Gobernu Ekintzari buruzko Memoriari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko irailaren 17an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Mónica Doménech Linde andreak, Legebiltzarreko Erregelamenduan ezarritakoaren babesean, honako galdera hauek aurkezten ditu, idatziz erantzun dakizkion:

– Nafarroako Gobernuak argitaraturiko 2015etik 2018ra bitarteko Gobernu Ekintzari buruzko Memoriaren edizio-prezioa.

– Diseinua, edizioa, inprimaketa eta bidalketa zer kontusaili egotzi zaizkio?

– 2015etik 2018ra bitarteko Gobernu Ekintzari buruzko Elkarrekin bizi, eraiki, aurrera egin Memoriaren jasotzaileen zerrenda eta banaketa-gastuak.

Iruñean, 2018ko irailaren 10ean

Foru parlamentaria: Mónica Doménech Linde